Wielki Szu - Sylwester Checinski    Kunagi  elas meie majas mingi mees, kes oli sügaval stagnaajal saanud viisteist aastat koos kogu vara konfiskeerimisega. Asi oli nimelt selles, et ta oskas SORVVO´le jalgu jääda, peamiselt seetõttu, et ehitas omale liiga suure maja. Pärast vangist tulekult kolis ta siis meie majja, sest tema oma majja oli siis juba lasteaed sisse seatud. On seal vist veel praegugi, sest seesugusel viisil riigistatud asju omandireformi käigus ei tagastatud. Üks teine analoogiline maja (mida küll ei konfiskeeritud) paiknes samuti läheduses, kuid selle ehitanud hambaarst pandi kah kinni, vist kullaga hangeldamise pärast. Seesugustest majadest võiks veel palju pikemalt pajatada, aga kahjuks ei ole see tänase jutukese põhiteema.